b"\n_START_ARTICLE_\nBase nitrogenada\n_START_PARAGRAPH_\nUna base nitrogenada \xc3\xa9s un compost org\xc3\xa0nic que deu les propietats de base a un parell solitari d'electrons d'un \xc3\xa0tom de nitrogen. S\xc3\xb3n bases nitrogenades l'amoni (NH\xe2\x82\x84\xe2\x81\xba) i les amines, com la trietilamina, la piridina, etc., que originen els amino\xc3\xa0cids._NEWLINE_En el material gen\xc3\xa8tic (ARN i ADN) existeixen cinc bases nitrogenades, l'adenina (A), la guanina (G), la timina (T), la citosina (C) i l'uracil (U), que es poden classificar en dos grups: les purines -l'adenina i la guanina- i les pirimidines -la citosina, la timina i l'uracil. Aquestes bases formen una part cabdal dels nucle\xc3\xb2tids, i -segons l'ordre amb qu\xc3\xa8 estan combinades- contenen la informaci\xc3\xb3 gen\xc3\xa8tica i constitueixen els gens, la base del codi gen\xc3\xa8tic universal. En l'ADN, l'adenina sempre s'associa amb la timina (i vice-versa) i la guanina sempre s'associa amb la citosina (i vice-versa). En l'ARN l'uracil substitueix la timina._NEWLINE_          F\xc3\x93RMULES DE LES CINC BASES NITROGENADES DEL MATERIAL GEN\xc3\x88TIC"